Margate-ongeluk eis 9Argieffoto Nege mense is dood toe ŉ minibustaxi en ŉ bakkie mekaar Woensdagaand reg van voor in Margate, KwaZulu-Natal getref het. “Ses mense is kritiek beseer en agt het ernstige beserings opgedoen,” het Chris Botha, woordvoerder vir Netcare911, gesê. Die ongeluk het op die R61 naby Margate plaasgevind. Van die beseerdes was vasgekeer in die wrak en paramedici het hulle stabiliseer terwyl brandbestryders hulle met toerusting uit die wrak gesny het. Hulle is na verskeie hospitale geneem.